rejauldu/bengali-wikipedia huggingface dataset:
নিমাই ভট্টাচার্য (১০ এপ্রিল ১৯৩১ - ২৫ জুন ২০২০) একজন ভারতীয় বাঙালি লেখক, সাংবাদিক।   প্রারম্ভিক জীবন নিমাই  ভট্টাচার্য তৎকালীন যশোর জেলার মাগুরা মহকুমার (বর্তমান জেলা) শালিখা থানার অন্তর্গত শরশুনা গ্রামে  জন্মগ্রহণ করেন। তিন বছর বয়সে তিনি মাতৃহীন হন। তাঁর পিতার নাম সুরেন্দ্রনাথ ভট্টাচার্য ।এবং১৯৪৮ সালে মাধ্যমিক পরীক্ষায় উত্তীর্ণ হন তিনি। এরপর তিনি কলকাতার রিপন কলেজে ভর্তি হন। সেখান থেকে উচ্চ মাধ্যমিক পাস করার পর স্নাতক পরীক্ষায় উত্তীর্ণ হন। নিমাই ভট্টাচার্য বাংলাদেশের বগুড়া জেলার কালীতলার বিশিষ্ট ব্যবসায়ীর কন্যা দীপ্তি ভট্টাচার্যকে বিবাহ করেন। দেশভাগের পর তিনি পূর্ববঙ্গ থেকে পশ্চিমবঙ্গে স্থায়ী হন। অতঃপর তিনি কলকাতার টালিগঞ্জের শাশমল রোডের বাসায় বসবাস করতেন।  শিক্ষা জীবন  নিমাই ভট্টাচার্য ভাগ্যের নির্মম অদৃষ্টে সাড়ে তিন বছর বয়সে মাতৃহীন হয়ে ভীষণ কষ্টে পিতার সীমিত আয়ের মধ্যে ভর্তি হন কলকাতা কর্পোরেশনের ফ্রি স্কুলে। কলকাতা রিপন কলেজে কিছুদিন পড়ালেখা করার পর যশোরে ফিরে আসেন। ১৯৪১ সালে তিনি যশোরের সম্মিলনী ইন্সটিটউশনে চতুর্থ শ্রেণিতে ভর্তি হন এবং নবম শ্রেণি পর্যন্ত সেখানে পড়াশোনা করেন। নিমাই ভট্টাচার্যের পিতা সুরেন্দ্রনাথ ভট্টাচার্য নিজেও যশোরের সম্মিলনী ইন্সটিটিউশনের ছাত্র এবং পরবর্তীতে শিক্ষক হিসেবে কর্মরত ছিলেন কলকাতা গমনের আগ মুহূর্ত পর্যন্ত। পরবর্তীতে দেশ বিভাগের পর নিমাই ভট্টাচার্য তাঁর পিতার সাথে পুনরায় কলতায় যান এবং সেখানে আবারো রিপন স্কুলে ভর্তি হন। সেখান থেকে তিনি ১৯৪৮ সালে ম্যাট্রিক পাস করেন এবং সেখান থেকেই তিনি আই.এ পাস করেন এবং ১৯৫২ সালে বি.এ পাস করেন।  কর্মজীবন  নিমাই সাংবাদিকতার মাধ্যমেই তার কর্মজীবন শুরু করেন।এবং তিনি দীর্ঘ পঁচিশ বছর দিল্লিতে ভারতীয় পত্রিকার রাজনৈতিক-কূটনৈতিক-সংসদীয় সাংবাদিক হিসেবে কর্মরত ছিলেন। তিনি ভারতের অনেক প্রধানমন্ত্রীর সাথে বিদেশ সফর করে নিউজ কাভার করেছেন। ১৯৬৩ সালে তার লেখা একটি উপন্যাস কলকাতার সাপ্তাহিক ‘অমৃতবাজার’ পত্রিকায় প্রথম প্রকাশিত হয় এবং তা ব্যাপক প্রশংসা অর্জন করে। এরপর, তার চারটি উপন্যাস একই পত্রিকায় প্রকাশিত হয়।  উল্লেখযোগ্য গ্রন্থ নিমাইয়ের প্রকাশিত বইয়ের সংখ্যা ১৫০ -এর অধিক। বাংলা সাহিত্যে মেমসাহেব উপন্যাসটি তার সবচেয়ে উল্লেখযোগ্য রচনা। মেমসাহেব গ্রন্থ অবলম্বনে ১৯৭২ সালে একই নামে একটি চলচ্চিত্র নির্মিত হয়। এতে মুখ্য ভূমিকায় অভিনয় করেছিলেন উত্তম কুমার এবং অপর্ণা সেন। তার লেখা উল্লেখযোগ্য বইগুলো হল:  মেমসাহেব মিনিবাস মাতাল ইনকিলাব ব্যাচেলার ইমনকল্যাণ ডিফেন্স কলোনী প্রবেশ নিষেধ কেরানী ভায়া ডালহৌসী হকার্স কর্নার রাজধানী এক্সপ্রেস নিমন্ত্রণ নাচনী অ্যাংলো ইন্ডিয়ান ডার্লিং ম্যাডাম ওয়ান আপ-টু-ডাউন গোধুলিয়া প্রিয়বরেষু আকাশ ভরা সূর্য তারা মোগল সরাই জংশন ইওর অনার ককটেল অনুরোধের আসর যৌবন নিকুঞ্জে শেষ পরানির কড়ি হরেকৃষ্ণ জুয়েলার্স পথের শেষে  তথ্যসূত্র  বিষয়শ্রেণী:১৯৩১-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:আদিনিবাস পূর্ববঙ্গে বিষয়শ্রেণী:২০২০-এ মৃত্যু বিষয়শ্রেণী:ভারতীয় লেখক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মাগুরা জেলার ব্যক্তি বিষয়শ্রেণী:বাঙালি লেখক বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী বিষয়শ্রেণী:কলকাতার লেখক
খুলনা জেলা স্টেডিয়াম ১৯৫৮ সালে নির্মিত।খুলনা শিশু হাসপাতালের পাশে অবস্থিত । এটি একটি ফুটবলস্টেডিয়াম। মূলত ফুটবল স্টেডিয়াম হলেও অন্যান্য খেলা যেমন ক্রিকেট ব্যাডমিন্টন ইত্যাদি এখানে প্রশিক্ষণ ও প্রতিযোগিতা হয়ে থাকে। স্টেডিয়ামটি ২০০৭ সালে শুরু হওয়া বাংলাদেশ প্রিমিয়ার লিগ ফুটবলের দল খুলনা আবাহনীর স্বাগতিক মাঠ ছিল।   আরও দেখুন    বাংলাদেশের স্টেডিয়ামের তালিকা  বাংলাদেশের ক্রিকেট মাঠের তালিকা বাফুফে   তথ্যসূত্র   বিষয়শ্রেণী:খুলনায় ক্রীড়া বিষয়শ্রেণী:বাংলাদেশের ফুটবল মাঠ
লাল ভেরেন্ডা,  জাত্রোফা gossypiifolia, এছাড়াও মিথ্যা উদ্বিড়াল নামক , তুলা পাতা, ঔষধি বন্য বা ঔষধি সঙ্গে ঔষধি লাল , একটি উদ্ভিদ Euphorbiaceae রক্তবর্ণ এবং হলুদ inflorescences সঙ্গে পরিবার।   বর্ণনা  থাম্ব|ফুল প্রজাতিটি একটি খাড়া উদ্ভিদ হিসাবে ঘটে যা উচ্চতায় ১.৫ মিটার পর্যন্ত বৃদ্ধি পেতে পারে। এর রসালো ডালপালা একটি সাদা ক্ষীর  ধারণ করে।  পাতাগুলি, যা কেবল কাণ্ডের শেষে উপস্থিত থাকে, তার তিনটি লম্বা ফলক থাকে। তাদের মার্জিনের পাশাপাশি তাদের লম্বা পেটিওয়ে গ্রন্থিযুক্ত চুল রয়েছে। কচি পাতা, আঠালো এবং গভীর বেগুনি, সময়ের সাথে হালকা সবুজ হয়ে যায়  ।   ফুল  ফুলগুলি ডালপালা শেষে গোষ্ঠীতে বিভক্ত। এগুলোর ব্যাস এক সেন্টিমিটার এবং ৫ টি বেগুনি রঙের  । থাম্ব|ক্যাপসুল যার থেকে আমরা তিনটি বাক্স অনুমান করতে পারি   ফল  ফলগুলি আয়তাকার ৩-কোষের ক্যাপসুল যা বাইরে থেকে অনুমান করা যায়। একবার পরিপক্ক হলে, ফলটি বিস্ফোরিত হয়, এর বীজ ৩ মিটারেরও বেশি নিক্ষেপ করে। অতএব তারা খুব বেশি দূরে ( অটোকোরি ) বৃদ্ধি করতে পারে না, বা পশুদের দ্বারা দূরে নিয়ে যেতে পারে ( জুচোরি )। প্রজাতিগুলি খুব প্রতিরোধী কারণ বীজ ১০ বছর পর্যন্ত মাটিতে কার্যকর থাকতে পারে এবং তাদের অঙ্কুরোদগম আগুনের দ্বারা অনুকূল হতে পারে  ।   বিভাগ  প্রজাতিটি গ্রীষ্মমণ্ডলীয় আমেরিকার অধিবাসী। এটি সুদূর উত্তর ক্যামেরুন অঞ্চলেও বৃদ্ধি পায় (মারুয়া এবং গারোয়া)   আক্রমণাত্মক চরিত্র  এটি অনেক গ্রীষ্মমণ্ডলীয় অঞ্চলে ( ভারত, আফ্রিকা, ইন্দোনেশিয়া, ফ্লোরিডা, প্রশান্ত মহাসাগরীয়, অস্ট্রেলিয়া )  ক্ষতিকারক বলে বিবেচিত হয়। ইন নিউ ক্যালেডোনিয়া, যেখানে এটি ১৯০০ সালে চালু করা হয়  একটি শোভাময় উদ্ভিদ হিসেবে, এটা ঘন এবং প্রায় monospecific ব্রিদিং রকমের উল্লেখযোগ্য হল Voh এবং Ouaco  , ।  বিষাক্ত, প্রজাতি এমনকি পশুদের খাওয়ানোর জন্য ব্যবহার করা যাবে না  ।   তথ্যসূত্র    বহিঃসংযোগ   (en) রেফারেন্স মাদাগাস্কার ক্যাটালগ : যাত্রোফা গসিপাইফোলিয়া  (fr) রেফারেন্স ক্যাটালগ অফ লাইফ : যাত্রোফা গসিপাইফোলিয়া  (fr) রেফারেন্স Tela Botanica ( Reunion Island ) : জ্যাট্রোফা গসিপাইফোলিয়া এল।      ঝুঁকি প্রকল্পে হাওচা বা ভেরেন্ডায়াইয়ান ইকোসিস্টম (HEAR)   বিষয়শ্রেণী  বিষয়শ্রেণী:বাংলাদেশের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:নেপালের উদ্ভিদ বিষয়শ্রেণী:শ্রীলঙ্কার উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:থাইল্যান্ডের উদ্ভিদ বিষয়শ্রেণী:ইন্দোনেশিয়ার উদ্ভিদ বিষয়শ্রেণী:অস্ট্রেলিয়ার উদ্ভিদ বিষয়শ্রেণী:আফ্রিকার উদ্ভিদ বিষয়শ্রেণী:আমেরিকার উদ্ভিদ বিষয়শ্রেণী:ক্যারিবীয় দ্বীপপুঞ্জের উদ্ভিদ বিষয়শ্রেণী:মেক্সিকোর উদ্ভিদ বিষয়শ্রেণী:দক্ষিণ আমেরিকার উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ওমর আলী () (২০ অক্টোবর ১৯৩৯ – ৩ ডিসেম্বর ২০১৫) একজন বাঙালি বাংলাদেশী রোম্যান্টিক কবি যিনি ষাট দশকের কবি হিসেবে চিহ্নিত। তিনি তার রচিত প্রেমের কবিতাসমূহের জন্য বিখ্যাত। শ্যামবর্ণা স্বাস্থ্যবতী আদিম বাঙালি নারীকে তিনি তার সমস্ত ইন্দ্রিয়ানুভূতি দিয়ে আবিষ্কার করতে উদ্যোগী হয়েছেন। তার কবিতায় গ্রাম বাংলার মাটির অকৃত্রিম সোঁদা গন্ধ মেলে। প্রেয়সীর সংস্পর্শ, মিলন ও বিরহ, অফুরন্ত প্রকৃতি সৌন্দর্যের রোমান্টিক অনুকল্পে তার কাব্য বাঙময় হয়েছে।রফিকুল ইসলাম, মোহাম্মদ আবু জাফর ও আবুল কাসেম ফজলুল হক সম্পাদিত; কবিতা সংগ্রহ; ঢাকা বিশ্ববিদ্যালয়; জুলাই ১৯৯০; পৃষ্ঠা- ৪৮৭।   জন্ম, শিক্ষাজীবন ও কর্মজীবন  তিনি হাম্মাদিয়া হাই স্কুল থেকে ১৯৫৫ সনে প্রবেশিকা, কায়েদে আযম কলেজ থেকে ১৯৬২ সনে উচ্চ মাধ্যমিক, এডওয়ার্ড কলেজ, পাবনা থেকে ১৯৬৫ সনে স্নাতক, ঢাকা বিশ্ববিদ্যালয় থেকে ১৯৭০ সনে ইংরেজিতে স্নাতকোত্তর, রাজশাহী বিশ্ববিদ্যালয় থেকে ১৯৭৮ সালে বাঙলায় স্নাতকোত্তর করেন। পেশাগত জীবনে তিনি অধ্যাপক ছিলেন। সরকারি শহিদ বুলবুল কলেজ পাবনা থেকে ১৯৯৭ সনের ২১ অক্টোবর অবসর গ্রহণ করেন।   প্রকাশনা  ওমর আলীর প্রথম কাব্যগ্রন্থ এদেশে শ্যামল রঙ রমণীর সুনাম শুনেছি প্রকাশিত হয় ১৯৬০ খ্রিষ্টাব্দে। এছাড়াও তার প্রকাশিত কবিতাগ্রন্থ হচ্ছে   "অরণ্যে একটি লোক" (১৯৬৬),  "আত্মার দিকে" (১৯৬৭),  "সোনালি বিকেল" (১৯৬৫),  "নদী""(১৯৬৯),  "নরকে বা স্বর্গে" (১৯৭৫),  "বিয়েতে অনিচ্ছুক একজন" (১৯৭৫),  "প্রস্তর যুগ তাম্র যুগ" (১৯৭৪),  "স্থায়ী দুর্ভিক্ষ সম্ভাব্য প্লাবন" (১৯৭৫),  "তেমাথার শেষে নদী" (১৯৭৪),  "নিঃশব্দ বাড়ি" (১৯৭৩),  "কিছুদিন" (১৯৮০),  "ডাকছে সংসার" (১৯৮৫),  "যে তুমি আড়ালে" (১৯৮৭),  "ফুল পাখিদের দেশ" (১৯৮৩),  "ফেরার সময়" (১৩৯৬),  "স্বদেশে ফিরছি" (১৯৭৯),  "একটি গোলাপ" ১৯৬৮,  "লুবনা বেগম" (১৯৯৩),  "প্রসারিত করতল" (১৯৯২),  "ছবি" (১৯৯০),  "শুধু তোমাকে ভালো লাগে" (১৯৯৪),  "তোমাকে দেখলেই" (১৯৯৫),  "ভালোবাসার দিকে" (১৯৯১),  "এখনো তাকিয়ে আছি" (১৯৮৭),  "ভালোবাসার প্রদীপ" (১৯৯৬),  "হৃদয় ছুঁয়ে আছে ঝড়" (১৯৯৮),  "গ্রামে ফিরে যাই" (১৯৯৮),  "আমার ভেতরে খুব ভাঙচুর হচ্ছে" (২০০১),  "শ্রেষ্ঠ কবিতা" (২০০২)। </div>  উপন্যাস    কুতুবপুরের হাসনা হেনা" (১৯৮২) এবং  খান ম্যানসনের মেয়ে" (১৯৬২)।লেখক অভিধান, বাংলা একাডেমী, ঢাকা, ২০০৯।পৃষ্ঠা-১০৫। </div>   পুরস্কার   বাংলা একাডেমি পুরস্কার (১৯৮১)  বন্দে আলী মিয়া পুরস্কার (১৯৮৮)  আলাওল সাহিত্য পুরস্কার (১৯৯১)  একুশে পদক (মরণত্তর) (২০১৭)   আরও দেখুন   ২০১৭-এর একুশে পদক বিজয়ীগণ।   তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:২০১৫-এ মৃত্যু বিষয়শ্রেণী:বাঙালি কবি বিষয়শ্রেণী:বাংলাদেশী কবি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী বিষয়শ্রেণী:২০শ শতাব্দীর বাংলাদেশী কবি বিষয়শ্রেণী:আলাওল সাহিত্য পুরস্কার বিজয়ী বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর পুরুষ লেখক বিষয়শ্রেণী:সরকারি এডওয়ার্ড কলেজ, পাবনার প্রাক্তন শিক্ষার্থী বিষয়শ্রেণী:বাঙালি লেখক বিষয়শ্রেণী:ভাষা ও সাহিত্যে একুশে পদক বিজয়ী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশী পুরুষ কবি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: হিরোশিমা ও নাগাসাকিতে পারমাণবিক বোমাবর্ষণ-এ পুনর্নির্দেশ করা হল।  আফতাবুজ্জামান (আলাপ) ২১:৩০, ১৩ এপ্রিল ২০২১ (ইউটিসি) হিরোশিমা দিবস  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () নিবন্ধের ভাষা বিশ্বকোষীয় নয়। এতে মূল বিষয়ের চেয়ে গবেষণাধর্মী রচনার আধিক্য রয়েছে। নিবন্ধটিকে হিরোশিমা ও নাগাসাকিতে পারমাণবিক বোমাবর্ষণ নিবন্ধে পুনির্নির্দেশ করা হোক। — Meghmollar2017 • আলাপ • ১৬:২২, ১৪ মার্চ ২০২১ (ইউটিসি)  মুছুন। হিরোশিমাতে পারমানবিক বিস্ফোরন একটি আন্তর্জাতিক বিষয়, ইংরেজি উইকিপিডিয়াতে এমন কোন দিবসের নাম খুজে পেলাম না। আমার কাছে মনে হচ্ছে, এটা অনুল্লেখযোগ্য।-- Prodipto Deloar • আলাপ • ১২:২২, ১৩ এপ্রিল ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
local p = { }  function p.mask(frame) 	local pframe = frame:getParent() 	local config = frame.args -- the arguments passed BY the template, in the wikitext of the template itself 	local args = pframe.args -- the arguments passed TO the template, in the wikitext that transcludes the template 	 	local data = mw.loadData("Module:Road data/countrymask") 	local country = args[2] or 	if country ~=  then return string.upper(country) end 	local state = args[1] or '' 	return data[state] or 'UNK' end  return p
thumb|১৯৩১-এ কলভিল ডেভিড জন কলভিল, ১ম ব্যারন ক্লাইডসমুয়ার,  (১৩ ফেব্রুয়ারি ১৮৯৪ - ৩১ অক্টোবর ১৯৫৪), ছিলেন একজন স্কটিশ ইউনিয়নবাদী রাজনীতিবিদ, ঔপনিবেশিক প্রশাসক এবং শিল্পপতি। তিনি তার পরিবারের ইস্পাত ও লোহার ব্যবসার পরিচালক, ডেভিড কলভিল অ্যান্ড সন্সের পাশাপাশি বোম্বের চূড়ান্ত গভর্নর ছিলেন।   রাজনৈতিক পেশা  তিনি ১৯২২ সালের সাধারণ নির্বাচনে মাদারওয়েলের জন্য ব্যর্থ জাতীয় লিবারেল প্রার্থী ছিলেন। তিনি ১৯২৯ সালের জানুয়ারিতে মিডলোথিয়ান এবং পিবলস নর্দার্নের উপনির্বাচনে আবারও ব্যর্থ হন, কিন্তু ১৯২৯ সালের মে মাসে সাধারণ নির্বাচনে এই আসনটিতে জয়লাভ করেন, ১৯৪৩ সাল পর্যন্ত নির্বাচনী এলাকার সংসদ সদস্য (এমপি) হিসেবে টিকে ছিলেন। তিনি জাতীয় সরকারে ১৯৩১ থেকে ১৯৩৫ সাল পর্যন্ত বিদেশী বাণিজ্য বিভাগের সংসদীয় সচিব হিসাবে, ১৯৩৫ থেকে ১৯৩৬ সাল পর্যন্ত স্কটল্যান্ডের আন্ডার সেক্রেটারি অফ স্টেট, ১৯৩৬ থেকে ১৯৩৮ সাল পর্যন্ত ট্রেজারির আর্থিক সচিব এবং ১৯৩৮ থেকে ১৯৪০ পর্যন্ত স্কটল্যান্ডের সেক্রেটারি অফ স্টেট হিসাবে দায়িত্ব পালন করেন।  থাম্ব|146x146পিক্সেল| ব্যারন এবং তার স্ত্রী বোম্বে (বর্তমানে মুম্বাই ) এর গভর্নর এবং ভাইস-রেগাল কনসোর্ট হিসাবে   তথ্যসূত্র    টরেন্স, ডেভিড, দ্য স্কটিশ সেক্রেটারিজ (বারলিন 2006)  হু ওয়াজ কে   বহিঃসংযোগ     বিষয়শ্রেণী:চেম্বারলিন শান্তিকালীন সরকারের মন্ত্রী, ১৯৩৭-১৯৩৯ বিষয়শ্রেণী:চেম্বারলিন যুদ্ধকালীন সরকারের মন্ত্রী, ১৯৩৯-১৯৪০ বিষয়শ্রেণী:বোম্বের গভর্নর বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:বিবিসি গভর্নর বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:চার্টারহাউস স্কুলে শিক্ষিত ব্যক্তি বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:স্কটল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:১৯৫৪-এ মৃত্যু বিষয়শ্রেণী:১৮৯৪-এ জন্ম বিষয়শ্রেণী:ইউনিয়নিস্ট পার্টি (স্কটল্যান্ড) এর সংসদ সদস্য
অনামিকা সাহা একজন ভারতীয় বাঙালি অভিনেত্রী, যিনি প্রধানত বাংলা চলচ্চিত্রে অভিনয় করেন।   প্রাথমিক জীবন  অনামিকা সাহার জন্ম তৎকালীন পূর্ব পাকিস্তানের যশোর জেলায়। তার জন্মগত নাম ঊষা।   চলচ্চিত্রের তালিকা   ১৯৭৩-২০০০    আশার আলো (১৯৭৩)  সংসার সিমন্ত (১৯৭৪)  গোলাপ বাউ (১৯৭৭)  দুই পুরুষ (১৯৭৮)  গণদেবতা (১৯৭৯)  রাজনন্দিনী (১৯৮০)  প্রতিশোধ (১৯৮১)  অ্যাশিলিওটার দায়ে (১৯৮৩)  আগামি কাল (১৯৮৩)  অগ্নি শুদ্ধি (১৯৮৪)  থেকে তাল পর্যন্ত (১৯৮৫)  অমর কন্টক (১৯৮৬)  সোম মনে না (১৯৯২)  রক্তনদীর ধারা (১৯৯৪)  নাচ নাগিনী নাচ রে (১৯৯৬)   ২০০০-বর্তমান    শ্বশুরবাড়ি জিন্দাবাদ (২০০০)  সাথী (২০০২)  মায়ার আঁচল (২০০৩)  অর্জুন আমার নাম (২০০৩)  বাদশা দ্য কিং (২০০৪)  পরীবার (২০০৪)  গ্যাঁড়াকল (২০০৪)  বাজি (২০০৫)  জোর (২০০৮)  জনমাতাটা (২০০৮)  আমি মন্ট্রি হবো (২০১১)  মোনে মোনে ভালোবাসা (২০১১)  ওয়ারেন্ট: দ্য মিশন (২০১১)  সোম বোলে প্রিয়া প্রিয়া (২০১১)  ওহ মাই লাভ (২০১১)  বাঙ্গাল ঘোটি ফটফটি (২০১২)  প্রয়োশিট্টো (২০১২)  ৮:০৮ এর বনগাঁ স্থানীয় (২০১২)  পাঙ্গা নিবি না সালা (২০১৩)  আশ্রমকে ভালোবাসা (২০১৬)  টুস্কি (২০১৮)  হোইচোই আনলিমিটেড (২০১৮)   টেলিভিশন অনুষ্ঠান   আলো ছায়া  দিদি নাম্বার ১  সীমানা পেরিয়ে   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:যশোর জেলার ব্যক্তি বিষয়শ্রেণী:খুলনার ব্যক্তি বিষয়শ্রেণী:১৯৫৬-এ জন্ম বিষয়শ্রেণী:পূর্ববঙ্গে জন্ম
পূর্ণেন্দুকিশোর সেনগুপ্ত (১৮৯৫ - ১৭ নভেম্বর, ১৯৭৮) একজন বাঙালি ব্রিটিশ বিরোধী স্বাধীনতা আন্দোলনকারী সমাজসেবী ও শ্রমিক কৃষক আন্দোলনের নেতা। প্রারম্ভিক জীবন তিনি বাংলাদেশের ঢাকার বানারি'তে জন্মগ্রহণ করেন। পিতা শ্যামকিশোর সেনগুপ্ত ছিলেন শ্রীহট্ট আদালতের উকিল। বারানসী ষড়যন্ত্র মামলার নেতা বিপ্লবী নগেন দত্ত সিলেটে অনুশীলন সমিতির শাখা গড়ে তুললে তাতে কিশোর বয়েসে যোগ দিয়েছিলেন পূর্ণেন্দু। ঢাকা বিশ্ববিদ্যালয়ে বি.এসসি পড়ার সময়ে আচার্য প্রফুল্ল চন্দ্র রায়ের সংস্পর্শে আসেন। এমএসসি পড়ার সময় অসহযোগ আন্দোলনে অংশগ্রহণ করেন ও পরীক্ষা বর্জন করেন।  স্বাধীনতা আন্দোলন ১৯২২ সালে ঢাকার অভয় আশ্রম শাখায় যোগ দেন তিনি। বিক্রমপুরে বানারি গ্রামে ধীরেন্দ্রনাথ দাশগুপ্ত প্রতিষ্ঠিত বিদ্যাশ্রমের সম্পাদক নিযুক্ত হন। স্বাধীনতা আন্দোলনে যোগ দিয়ে বহুবার কারারুদ্ধ হয়েছেন। ১৯৩০ সালে লবণ সত্যাগ্রহে যোগ দিয়ে জেলে যান। ১৯৩১ সালে সুরমা উপত্যাকা কর্মী সম্মেলন আহ্বান করেন ও ১৯৩২ সালে তার আবার জেল হয়। মুক্তি পেয়ে শ্রীহট্ট মহিলা সংঘ গঠন করেন। ভানুবিল পরগনার মনিপুরী কৃষকদের ওপর অত্যাচারের বিরুদ্ধে তিনি কৃষকদের সংঘবদ্ধ করেন ও মহাত্মা গাঁধীর আশীর্বাদ নিয়ে ঐতিহাসিক সত্যাগ্রহ শুরু করেন যা সরকারকে বাধ্য করে প্রজাস্বত্ব আইন প্রনয়নে। এই আন্দোলনে তার পূনরায় আড়াই বছর কারাবাস হয়েছিল।  সমাজসেবা ১৯২৫ সালে পদ্মা নদীর ভাঙনে বিদ্যাশ্রম ক্ষতিগ্রস্ত হওয়ার উপক্রম হলে সেটিকে শ্রীহট্টে স্থানান্তর করেন। সেটির নাম হয় রঙ্গীরকুল বিদ্যাশ্রম। জনকল্যাণমূলক কাজ, দাঙ্গা প্রতিরোধ, ত্রাণ, ও সেবার কাজে, সর্বোপরি গান্ধীবাদী আন্দোলনে এই আশ্রম গুরুত্বপূর্ণ স্থান অধিকার করে আছে। ১৯২৯ সালে সিলেট ও কাছাড়ের বন্যায় ত্রানে ঝাঁপিয়ে পড়েছিলেন পূর্নেন্দু কিশোর। রঙ্গীরকুল বিদ্যাশ্রম বিভিন্ন গঠনমূলক কাজ করে তার পরিচালনায়। ১৯৩৫ সালে ভারতীয় জাতীয় কংগ্রেসের সুবর্ন জয়ন্তী উপলক্ষ্যে শিল্প প্রদর্শনী, ১৯৩৮ এ সুরমা উপত্যাকা কর্মী সম্মেলন হয় তারই উদ্যোগে। দ্বিতীয় বিশ্বযুদ্ধের সময় বর্মা হতে আগত উদ্বাস্তুদের সেবা করেন। ১৯৪৬ সালে ব্রিটিশ ভারতের শেষ নির্বাচনে প্রতিদ্বন্দিতা করে আসাম ব্যবস্থাপক পরিষদের সদস্য হন। আসাম সরকারের বুনিয়াদি শিক্ষা কমিটির সদস্য ছিলেন তিনি। দেশ ভাগের পর পূর্ব পাকিস্তানে থেকে যান এবং চা শ্রমিকদের কল্যাণসাধনে ব্রতী হন। ১৯৫৪ সালে মৌলভীবাজার থেকে আইন পরিষদে নির্বাচিত হয়েছিলেন। ১৯৬৪ সালে কুলাউড়া-রাজনগর আসনে সাধারণ নির্বাচনে পূর্ণেন্দুকিশোর সেনগুপ্ত বিপুল ভোটে জয়ী হন। আইয়ুব খান জমানায় তার চা-শ্রমিক ইউনিয়ন নিষিদ্ধ হয়। ১৯৬৯ সালে ভারত-পাকিস্তান যুদ্ধকালীন শ্রীহট্ট জেলে বন্দী থাকেন তিনি।   মৃত্যু  রঙ্গীরকূল আশ্রমে ১৭ নভেম্বর, ১৯৭৮ সালে মারা যান জননেতা পূর্নেন্দুকিশোর সেনগুপ্ত।   তথ্যসূত্র   বিষয়শ্রেণী:১৮৯৫-এ জন্ম বিষয়শ্রেণী:১৯৭৮-এ মৃত্যু বিষয়শ্রেণী:বাঙালি বিপ্লবী
ফরিদপুর কোতোয়ালী থানা ফরিদপুর জেলার একটি থানা। ১৮৯৪ সালে ফরিদপুর কোতয়ালী থানা প্রতিষ্ঠিত হয়।  thumb|কার্যালয়ের মূল ভবন   ইতিহাস  ফরিদপুর কোতোয়ালী থানা গঠিত হয় ১৮৯৪ সালের ১০ই সেপ্টেম্বর। বর্তমানে কোতয়ালী থানা ফরিদপুর জেলার সদর উপজেলার এলাকা নিয়ে গঠিত।   আওতাধীন এলাকা  ফরিদপুর কোতয়ালী থানার অধীনে ১টি পৌরসভা ও ১১টি ইউনিয়ন পরিষদ রয়েছে।   পৌরসভা  ফরিদপুর পৌরসভা  ইউনিয়ন পরিষদ  অম্বিকাপুর ইউনিয়ন  আলিয়াবাদ ইউনিয়ন  ঈশান গোপালপুর ইউনিয়ন  কানাইপুর ইউনিয়ন  কৃষ্ণনগর ইউনিয়ন  কৈজুরী ইউনিয়ন  গেরদা ইউনিয়ন  চরমাধবদিয়া ইউনিয়ন  ডিক্রীরচর ইউনিয়ন  নর্থচ্যানেল ইউনিয়ন  মাচ্চর ইউনিয়ন   চিত্রশালা    তথ্যসূত্র   বিষয়শ্রেণী:ফরিদপুর জেলার থানা বিষয়শ্রেণী:১৮৯৪-এ ব্রিটিশ ভারতে প্রতিষ্ঠিত
ফিলিপ নোয়ারে (; ১ অক্টোবর ১৯৩০ - ২৩ নভেম্বর ২০০৬) ছিলেন একজন ফরাসি চলচ্চিত্র অভিনেতা। তিনি বিভিন্ন ধরনের চরিত্রে তার বহুমাত্রিক অভিনয়ের জন্য পরিচিত, বিশেষ করে সিনেমা পারাদিসো (১৯৮৮) চলচ্চিত্রে তার কাজের জন্য সর্বাধিক পরিচিত। এই কাজের জন্য তিনি শ্রেষ্ঠ অভিনেতা বিভাগে বাফটা পুরস্কার লাভ করেন। এছাড়া তিনি ল্য ভিও ফুসিল (১৯৭৫) ও লা ভি এ রিঁ দুত্র্‌ (১৯৮৯) চলচ্চিত্রে অভিনয় করে শ্রেষ্ঠ অভিনেতা বিভাগে দুটি সেজার পুরস্কার ও শ্রেষ্ঠ বিদেশি অভিনেতা বিভাগে দুটি দাভিদ দি দোনাতেল্লো জয় করেন।  জীবনী প্রারম্ভিক জীবন নোয়ারে ১৯৩০ সালের ১লা অক্টোবর ফ্রান্সের লিল শহরে জন্মগ্রহণ করেন। তার পিতা পিয়ের নোয়ারে একটি পোশাক নির্মাণকারী প্রতিষ্ঠানের প্রতিনিধি ছিলেন এবং মাতা লুসি হেয়ারমাঁ। তিনি পড়াশোনার ব্যাপারে উদাসীন ছিলেন, এবং লিস জানসন দ্য সাইলি সহ প্যারিসের একাধিক খ্যাতনামা বিদ্যালয়ে পড়াশোনা করেন। বিদ্যালয়ের পরীক্ষায় পাস করতে না পারায় তিনি অভিনয় শিখার সিদ্ধান্ত নেন। ১৯৫৩ সালে তিনি জঁ ভিয়ার রিপার্টরি কোম্পানি, থিয়েটার ন্যাশনাল পপুলারে, যোগ দেন। সেখানে তিনি পরবর্তীকালে জনপ্রিয় চলচ্চিত্র অভিনেতা জেরার ফিলিপের সাথে অভিনয় করেন। তিনি সঁত্র্‌ দ্রামাতিক দ্য লুয়েসে ও থিয়েটার ন্যাশনাল পপুলারে সাত বছর অভিনয়ের প্রশিক্ষণ লাভ করেন। থিয়েটার ন্যাশনাল পপুলারে তিনি ম্যাকবেথ ও দ্য ম্যারিজ অব ফিগারো সহ চল্লিশের অধিক চরিত্রে কাজ করেন। সেখানেই তিনি মনিক শোমেতের সাথে পরিচিত হন এবং ১৯৬২ সালে তারা বিবাহ বন্ধনে আবদ্ধ হন। এই সময়ে তিনি জঁ-পিয়ের দারার সাথে নৈশ ক্লাবে কৌতুকাভিনেতা হিসেবে তার কর্মজীবন শুরু করেন।  প্রারম্ভিক কর্মজীবন নোয়ারের চলচ্চিত্রে অভিষেক হয় জিজি চলচ্চিত্রে গৌণ চরিত্রে অভিনয়ের মধ্য দিয়ে। ১৯৫৫ সালে তিনি আনিয়েস ভারদার লা পোয়্যাঁত কুর্ত ছবিতে অভিনয় করেন। এই ছবিতে তিনি ফ্রান্সের দক্ষিণের সেত শহরের এক যুবক চরিত্রে অভিনয় করেন। তিনি পরবর্তী কালে বলেন, "আমি এই কাজের পুরো সময় ভীত, অনমনীয় ও অপটু ছিলাম - আমি এই চলচ্চিত্রে সম্পূর্ণই অনুপস্থিত ছিলাম।" তিনি ১৯৬০ সাল পর্যন্ত আর কোন চলচ্চিত্রে কাজ করেননি, ১৯৬০ সালে তিনি জাজি দাঁ ল্য মেত্রো ছবিতে অভিনয় করেন। জর্জ ফ্রঁজু'র তেরেস দেকেরোয়া (১৯৬২) ও তেওফিল গোতিয়ে'র ল্য কাপিত্যাঁ ফ্রাকাস ছবিতে অভিনয়ের পর ফরাসি চলচ্চিত্রের নিয়মিত মুখ হয়ে ওঠেন।  তথ্যসূত্র  বহিঃসংযোগ       বিষয়শ্রেণী:১৯৩০-এ জন্ম বিষয়শ্রেণী:২০০৬-এ মৃত্যু বিষয়শ্রেণী:২০শ শতাব্দীর ফরাসি অভিনেতা বিষয়শ্রেণী:২১শ শতাব্দীর ফরাসি অভিনেতা বিষয়শ্রেণী:ফরাসি চলচ্চিত্র অভিনেতা বিষয়শ্রেণী:ফরাসি মঞ্চ অভিনেতা বিষয়শ্রেণী:ফ্রান্সে ক্যান্সারে মৃত্যু বিষয়শ্রেণী:লেজিওঁ দনর প্রাপক বিষয়শ্রেণী:শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে সেজার পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে ইউরোপীয় চলচ্চিত্র পুরস্কার বিজয়ী বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:লেজিওঁ দনরের নাইট
তারাবাই মোদক (১৯ এপ্রিল  ১৮৯২- ৩১ আগস্ট ১৯৭৩) ভারতের মহারাষ্ট্রের একজন সমাজকর্মী ও শিক্ষাবিদ। তিনি ১৮৯২ সালের ১৯শে এপ্রিল মুম্বাইয়ে জন্মগ্রহণ করেন এবং ১৯১৪ সালে মুম্বাই বিশ্ববিদ্যালয় থেকে স্নাতক হন। তিনি অমরাবতীর একজন আইনজীবী মাননীয় শ্রী মোদকের সাথে বিবাহবন্ধনে আবদ্ধ হন এবং পরবর্তীকালে ১৯২১ সালে তাদের বিবাহবিচ্ছেদ ঘটে। তারাবাই রাজকোটের একটি মহিলা কলেজের অধ্যক্ষ হিসেবে কাজ করতেন। মহারাষ্ট্রের বিদর্ভ অঞ্চলের সমাজকর্মী। তিনি মহারাষ্ট্রের প্রাক প্রাথমিক শিক্ষার  প্রসারের জন্যে বিশেষ উদ্যোগ নিয়েছিলেন। মহারাষ্ট্রের থানে জেলার একটি উপকূলীয় গ্রামে বোর্দিতে তিনি নূতন বাল শিক্ষা সংঘ  নামে প্রথম বলওয়াড়ি বা প্রাক প্রাথমিক শিক্ষা কেন্দ্র প্রতিষ্ঠা করেছিলেন।   প্রাক-প্রাথমিক শিক্ষায় তার অবদানের জন্য তিনি ১৯৬২ সালে পদ্মভূষণ সম্মাননায় ভূষিত হন।   তিনি ভারতীয় জাতীয় কংগ্রেসের একজন সদস্য ছিলেন।   উত্তরাধিকার  তার জীবনের উপর ভিত্তি করে রত্নাকর মটকারি একটি নাটক, ঘর তিঘাঞ্চা হাওয়া, প্রযোজনা করেছিলেন ।    তথ্যসূত্র   বিষয়শ্রেণী:মহারাষ্ট্রের সমাজকর্মী বিষয়শ্রেণী:মহারাষ্ট্রের শিক্ষাবিদ বিষয়শ্রেণী:মহারাষ্ট্রের নারী শিক্ষাবিদ বিষয়শ্রেণী:১৯শ শতাব্দীর ভারতীয় নারী বিষয়শ্রেণী:সমাজকর্মী বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী বিষয়শ্রেণী:মুম্বইয়ের ব্যক্তি বিষয়শ্রেণী:১৯৭৩-এ মৃত্যু বিষয়শ্রেণী:১৮৯২-এ জন্ম বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:সমাজসেবায় পদ্মভূষণ প্রাপক বিষয়শ্রেণী:১৯শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিজ্ঞানী
আকাশ আর মাটি ফতেহ লোহানী পরিচালিত ১৯৫৯ সালের সাদাকালো সঙ্গীতধর্মী চলচ্চিত্র। ছবিটি প্রযোজনা করেছে চলচ্চিত্র উন্নয়ন সংস্থা (এফডিসি)। চলচ্চিত্রের কাহিনী, চিত্রনাট্য ও সংলাপ লিখেছেন বিধায়ক ভট্টাচার্য। এতে অভিনয় করেছেন সুমিতা দেবী, আমিনুল হক, প্রবীর কুমার, রূপা মুখার্জী, মাধুরী চট্টোপাধ্যায়, ফজলুল করিম, রনেন কুশারী প্রমুখ।   কুশীলব   সুমিতা দেবী  প্রবীর কুমার  রূপা মুখার্জী  আমিনুল হক  মাধুরী চট্টোপাধ্যায়  ফজলুল করিম  মালেক খান  বর্ধন  আলী আহমদ  জীনাত বেগম  মাহমুদ  রবিউল আলম   নির্মাণ  নাট্যকার বিধায়ক ভট্টাচার্যের গল্প অবলম্বনে নির্মিত এই চলচ্চিত্রটি চলচ্চিত্র উন্নয়ন সংস্থা (এফডিসি) প্রযোজিত দ্বিতীয় চলচ্চিত্র। এফডিসির প্রথম অনুমোদন প্রাপ্ত চলচ্চিত্রও ফতেহ লোহানীর। ছবির নাম আসিয়া এবং এটি এফডিসিতে ধারণকৃত প্রথম চলচ্চিত্র। ছবিটির চিত্রগ্রহণে ছিলেন বেবী ইসলাম।   বক্স অফিস  সঙ্গীতধর্মী এই চলচ্চিত্রটি ব্যবসায়িকভাবে সফল হতে পারেনি।Puja Annual, Page 200, Amrita Bazar Patrika, 1971 এ প্রসঙ্গে ইন্ডিয়ান জার্নাল অফ আমেরিকান স্টাডিজ চলচ্চিত্র নির্মাতার প্রযুক্তিগত জ্ঞানের অভাব এবং অদক্ষতাকে দোষারোপ করেন।Indian Journal of American Studies, Volume 25, Page 25, American Studies Research Centre, 1995Film World, Volume 7, Page 90, T.M. Ramachandran, 1971   সঙ্গীত  আকাশ আর মাটি চলচ্চিত্রের সুর ও সঙ্গীত পরিচালনা করেন সুবল দাস। গানে কণ্ঠ দেন মানবেন্দ্র মুখোপাধ্যায়, সন্ধ্যা মুখোপাধ্যায়, আলপনা বন্দ্যোপাধ্যায়, বাণী ঘোষাল।   আরও দেখুন   বাংলাদেশের চলচ্চিত্র   তথ্যসূত্র    বহিঃসংযোগ     বিষয়শ্রেণী:১৯৫৯-এর চলচ্চিত্র বিষয়শ্রেণী:১৯৫০-এর দশকের সঙ্গীতধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী সাদাকালো চলচ্চিত্র বিষয়শ্রেণী:বাংলাদেশী সঙ্গীতধর্মী চলচ্চিত্র বিষয়শ্রেণী:ফতেহ লোহানী পরিচালিত চলচ্চিত্র বিষয়শ্রেণী:বাংলা ভাষার পাকিস্তানি চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র